open-index/open-wikipedia-markdown huggingface dataset:
Pan European Game Information

**Pan European Game Information** (ידוע גם כ-**PEGI**) היא מערכת לדירוג משחקי מחשב ובמשחקי וידאו באירופה ובישראל שנוסדה באפריל 2003 על ידי האיגוד האירופי לתוכנה אינטראקטיבית (Interactive Software Federation of Europe; ISFE). דירוג PEGI קובע את קבוצות הגילאים שמשחק מסוים מתאים עבורן, לרבות קביעת גיל מינימלי למשחק כלשהו. כך למשל, לא יכול אדם מתחת לגיל 18 לרכוש משחק המדורג כ-18 (כאמור, מיועד לאנשים בגילאי 18 ומעלה) כחוק.

מערכת PEGI אומצה ביותר מ-40 מדינות, ביניהן ישראל, ומדרגת נכון לאוגוסט 2010 למעלה מ-15,000 משחקים.

בניגוד לדירוג ה-ESRB בארצות הברית, אין אכיפה רשמית של הדירוג בישראל והוא מוגדר כהמלצה בלבד.

## קישורים חיצוניים

* 

## הערות שוליים

קטגוריה:משחקי וידאו
קטגוריה:סימון מוצרים
דייוויד קופיי

**דייוויד מרקט קופיי** (באנגלית: **David Marquette Kopay**; נולד ב-28 ביוני 1942) הוא שחקן פוטבול אמריקני בעבר.

בשנת 1975 היה קופיי לספורטאי המקצועני הראשון בעולם שיצא מהארון.

## ביוגרפיה
קופיי נולד בשיקגו, אילינוי וגדל למשפחה קתולית אדוקה. בילדותו היה בנער מזבח. הוא למד בתיכון נוטר דם בשרמן אוקס, בלוס אנג'לס, קליפורניה. בשנת 1961 הוא למד באוניברסיטת וושינגטון. בשנתו האחרונה זכה בתואר **אול אמריקן** בתפקיד ראנינג בק (רץ אחורי).

בשנת 1964 החל קופיי לשחק בסן פרנסיסקו 49'. הוא שיחק ב-NFL (ליגת הפוטבול הלאומית והמקצוענית של ארצות הברית) עד לשנת 1972. לאחר שפרש הוא נחשב כמועמד מוביל לעסוק באימון פוטבול, אך לדעתו הוא נידחה בגלל זהותו המינית ולכן עבד אצל דודו במכירות בהוליווד.

הוא חבר במועצת המנהלים של הקרן למען אתלטים הומואים ולסביות.

בשנת 1977 יצא לאור ספר אודותיו בשם "**הסיפור של דייוויד קופיי**" שנכתב על ידי פרי דין יאנג.

בשנת 1986 חשף קופיי את הרומן הקצר שהיה לו עם שחקן הפוטבול המקצועני ג'רי סמית' (1986-1943) ששיחק אף הוא בוושינגטון רדסקינס בשנים 1977-1965 ונפטר מאיידס. סמית' מעולם לא יצא מהארון בפומבי.

בשנת 2006 שימש קופיי בתור הקריין בטקס הפתיחה של הגיי גיימס שנערכו בשיקגו.

בשנת 2007 הודיע קופיי שהוא תורם מיליון דולר לקיו סנטר שבאוניברסיטת וושינגטון, מרכז מידע ותמיכה עבור תלמידים הומואים, לסביות, ביסקסואלים וטרנסג'נדרים ואנשי סגל.

בשנת 2008 שיחק קופיי את עצמו בסרט "*Tru Loved*".

## קישורים חיצוניים

* David Kopay's Homecoming 
* ג'ים בוזינסקי, Dave Kopay: Still Going Strong, outsprts.com, 1.9.2002 

קטגוריה:אמריקאים ילידי אילינוי
קטגוריה:שיקגו: אישים
קטגוריה:ערכים שבהם תבנית בריטניקה אינה מתאימה
קטגוריה:שחקני פוטבול אמריקאים
קטגוריה:שחקני וושינגטון קומנדרס
קטגוריה:ספורטאים להט"בים אמריקאים
קטגוריה:שחקני פוטבול: רצים אחוריים
קטגוריה:חברי היכל התהילה הלאומי לספורט גאה
קטגוריה:שחקני סן פרנסיסקו 49'
קטגוריה:שחקני גרין ביי פאקרס
קטגוריה:שחקני דטרויט ליונס
קטגוריה:שחקני ניו אורלינס סיינטס
קטגוריה:בוגרי אוניברסיטת וושינגטון
קטגוריה:אילינוי: שחקני פוטבול
קטגוריה:אמריקאים שנולדו ב-1942
שלום קדוש

**שלום קדוש** (נולד ב-1947) הוא שף ישראלי.

## ביוגרפיה
שלום קדוש נולד ב-1947 במרוקו, עלה ארצה בגיל 14 וגדל בעפולה, בן למשפחה בת תשעה ילדים. ב-1967 סיים ללמוד בבית הספר לבישול "יורדי ים" בחיפה.

## קריירה מקצועית
קדוש החל לעבוד כטבח באוניות נוסעים ואוניות משא, עבודה בה עסק כשש שנים. הוא הגיע לירושלים ב-1974 והחל לעבוד במלון "הילטון" (היום "הולידיי אין") שנפתח אז בירושלים, והיה אחראי על המרקים והתוספות. כעבור שישה חודשים נוסד מלון "גן אור", שלימים הפך למלון "מלון פלאזה" בבעלות רשת מלונות "פתאל", והחל לעבוד בו כסגן-שף. כששף המלון פרש אחרי חצי שנה התמנה קדוש לשף המלון, משרה בה הוא מכהן עד היום. במלון בישל למנהיגים ובהם ביאטריקס, מלכת הולנד, פרנסואה מיטראן, המלך חוסיין, ג'ימי קרטר, הנרי קיסינג'ר, ומנחם בגין.

בשנת 1984 נפתחה במלון מסעדת שף תחת ניצוחו של קדוש בשם "פרה על הגג", המסעדה נסגרה בעקבות האינתיפאדה השנייה. הוא עומד בראש "פרימוורה", המסעדה האיטלקית-חלבית כשרה של המלון. ב-2009 פתח במלון את בר הסושי הכשר הראשון בישראל, עליו מופקד המאסטר סושי היפני יאמה אויאמאדה. מבקר המסעדות דניאל רוגוב דירג את מסעדת "פרה על הגג" ומסעדת ה"פרימוורה" במלון שרתון פלאזה ירושלים בין 8 המסעדות הטובות והכשרות בישראל בשנת 1997. מסעדת "פרימוורה" נבחרה במדריך המסעדות של ג'יימס בירד לשנת 2006, כאחת משלוש המסעדות הטובות בישראל, יחד עם "מיקה" ו"ארקדיה". ב-1980 השתתף קדוש עם צוות המטבח של המלון בתחרות אליפות העולם בבישול, הם בישלו מטבח כשר וזכו בשתי מדליות זהב ושתי מדליות כסף.

הוא התלמד במסעדת "לה קוט סן-ז'אק" של מישל לורן ואחר-במסעדת "אוברז' דה ל'יל" של השף פול אברלן. אצל קדוש התלמדו בראשית דרכם כמה מגדולי השפים בישראל כמו יונתן רושפלד, אביב משה וירון שלו.

קדוש הקים וניהל פסטיבלים של אוכל ישראלי מסביב לעולם. ב-1996 ארגן את "סעודת דוד המלך" לרגל 3000 שנה לירושלים, בה בישלו תריסר שפים מהטובים בתבל.

היה העורך הגסטרונומי של "אנציקלופדיה לבישול ולאפיה" בת 16 כרכים, שראתה אור ב-1982 בהוצאת רביבים וכתב את הספר "בישול ואפיה עם פירות הארץ", שיצא לאור ב-1987, בהוצאת מעריב - הד ארצי.

הופיע בתוכניות בישול של ז'ואל רובישון ומרתה סטיוארט.

## פרסים והוקרה

* ב-2005 קיבל את עיטור המלונאות, מטעם התאחדות המלונות בישראל - הייתה זו הפעם הראשונה שבה ניתן הפרס לשף.
* ב-2011 היה הישראלי הראשון שמצטרף למועדון הגסטרונומי "Des Chefs Des Chefs", עליו נמנים שפים של ראשי ממשלה, נשיאים ובתי מלוכה מ-30 מדינות בעולם.
* ב-2013 בישל את ארוחת הערב הרשמית לנשיא ארצות הברית, ברק אובמה, בביקורו בישראל.
* ב-2018 הוענק לו תואר יקיר ירושלים.
* ב-2020 בישל את הארוחה בבית הנשיא לכ-40 מנהיגים מרחבי העולם במסגרת ביקורם לרגל פורום השואה העולמי החמישי שנערך ביד ושם.
* ב-2021 קיבל אות הוקרה מיוחד על מפעל חיים במסגרת טקס "פרסי המטבח הישראלי".

## חיים אישיים
במרץ 2021 אושפז במצב קשה בבית החולים הדסה עין כרם לאחר שנשדד בתחנת דלק בירושלים, בערב חתונת בתו, והתאושש חלקית לאחר מספר חודשים.

## לקריאה נוספת
* טל פרידמן ואלינוער רבין, **ירושלים: הסיפור הקולינרי**, הוצאת קוראים, 2010, עמ' 78–81.

## קישורים חיצוניים
* דיוקן של שלום קדוש, באתר "שפים"
* 
* 
* שמואל מולדובן, שף שלום קדוש - "השגריר הקולינארי", 16 בספטמבר 2006
* 
* 
* 
* 
* יוני חזיז, גאווה ירושלמית: השף שלום קדוש הצטרף ל"מטבח המדיני הבינלאומי", באתר "ירושלים נט", 14 באוגוסט 2011
* 
* 

## הערות שוליים

קטגוריה:שפים ישראלים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:יקירי ירושלים
קטגוריה:ישראלים שנולדו ב-1947
פליקס מגאת

**פליקס מגאת** (בגרמנית: **Felix Magath**; נולד ב-26 ביולי 1953) הוא מאמן כדורגל ושחקן עבר גרמני ומאמן. במהלך הקריירה הענפה שלו בענף הכדורגל (נמשכת כבר כ-40 שנה), מגאת זכה, כשחקן וכמאמן, בתארים רבים ברמה הלאומית והבינלאומית. ביניהם 6 אליפויות בונדסליגה, שני דאבלים, אליפות אירופה בכדורגל וגביע אירופה לאלופות.

## קריירת משחק
מגאת החל את קריירת המשחק שלו בקבוצה המקומית ויקטוריה אשאפנבורג. מועדון הבוגרים הראשון שלו היה קבוצה מזארבריקן ששיחקה בבונדסליגה השנייה. בשנת 1976 עבר למועדון המבורג מליגה העליונה-הבונדסליגה. מגאת בילה עשור שלם במועדון, במהלכו השלים 306 משחקי בונדסליגה בהם כבש 46 שערים בסך הכל, כאשר מספר הכיבושים הרב ביותר בעונה אחת היה 10, ב-1981.

שיאו כשחקן הגיע בגמר גביע אירופה לאלופות 1983, בו הבקיע את שער הניצחון לזכות קבוצתו מול יובנטוס. מגאת שיחק עבור נבחרת גרמניה בשני גמרים של טורניר מונדיאל-ב-1982, בו הפסידה הנבחרת לאיטליה, וב-1986 בו הפסידה הנבחרת לארגנטינה. אולם, גם במישור הבינלאומי טעם טעמה של הצלחה, עת זכתה גרמניה ביורו 1980.

## קריירת אימון
המועדון הראשון אותו מגאת אימן היה המבורג, בשנת 1995. תוארו הראשון בתור מאמן קבוצה הגיע עם שטוטגרט בשנת 2002, עת זכתה הקבוצה בגביע האינטרטוטו. בשנת 2004, מונה מגאת למאמן באיירן מינכן. מגאת הצליח להשלים שתי זכיות רצופות בדאבל (שנים 2005 ו-2006), בפעם הראשונה בהיסטוריה של הבונדסליגה. אולם, הצלחתו בבאיירן הגיע לקיצה בעונה הבאה, בה הקבוצה סיימה במקום ה-4 בלבד ואיבדה את מקומה בליגת האלופות.

מגאת פוטר מבאיירן מינכן ועבר לאמן את וולפסבורג ביוני 2007. בשנת 2009, הצליח מגאת להוביל את המועדון מעיר לאליפות הראשונה בתולדותיה. ביולי 2009 עזב מגאת את וולפסבורג וחתם בשאלקה 04. מגאת אמנם הצליח באופן פושר בבונדסליגה, אך הוביל את הקבוצה הגרמנית לחצי גמר ליגת האלופות, לאחר ניצחון ברבע הגמר על אלופת אירופה היוצאת אינטר מילאנו. במרץ 2011 מגאת פוטר משאלקה וחזר לאמן את וולפסבורג, אותה הוביל לאליפות בשנת 2009. באוקטובר 2012, לאחר פתיחת עונה חלשה, פוטר מהקבוצה. בפברואר 2014 מונה למאמנה של פולהאם מהפרמייר ליג, בסיום העונה ירד עם הקבוצה ליגה, בספטמבר 2014 פוטר מתפקידו לאחר שבעה משחקי ליגה ללא ניצחון מתחילת העונה. ביוני 2016 מונה למאמנה של שנדונג לוננג הסינית.

בחודש מרץ 2022 מונה לאמן את קבוצת הכדורגל הרטה ברלין אותה עזב בסיום העונה.

## תארים
### בתור שחקן
*המבורג (כדורגל)
**בונדסליגה (3): 1978–79, 1981–82, 1982–83
**גביע אירופה לאלופות (1):1982–83
**גביע אירופה למחזיקות גביע (1): 1976–77
*נבחרת גרמניה
**אליפות אירופה בכדורגל (1): 1980

### בתור מאמן
*שטוטגרט
**גביע האינטרטוטו (1): 2002
*באיירן מינכן
**בונדסליגה (2): 2004–05, 2005–06
**הגביע הגרמני (2) :2004–05, 2005–06
**דאבל (2): 2004–05, 2005–06
**גביע הליגה הגרמני (1): 2004
*וולפסבורג
**בונדסליגה (1): 2008–09

## קישורים חיצוניים

## הערות שוליים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. זארבריקן
קטגוריה:כדורגלני המבורג
קטגוריה:מאמני כדורגל גרמנים
קטגוריה:מאמני שטוטגרט
קטגוריה:מאמני ורדר ברמן
קטגוריה:מאמני איינטרכט פרנקפורט
קטגוריה:מאמני באיירן מינכן
קטגוריה:מאמני פולהאם
קטגוריה:מאמני שאלקה 04
קטגוריה:מאמני וולפסבורג
קטגוריה:מאמני נירנברג
קטגוריה:מאמני המבורג
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:כדורגלני יורו 1980
קטגוריה:מאמני הרטה ברלין
קטגוריה:גרמנים שנולדו ב-1953
אדווין מונטגיו

**אדווין מונטגיו** (באנגלית: **Edwin Samuel Montagu**; 6 בפברואר 1879 – 15 בנובמבר 1924) היה מדינאי בריטי ליברלי יהודי, חבר המועצה המלכותית. תפקידו הבולט ביותר בממשל הבריטי היה מזכיר המדינה להודו.

## משפחתו והשכלתו
מונטגיו היה בנו השני, והשישי בסדר ילדיו, של הברון סמואל מונטגיו, מאשתו אלן, בתו של לואיס כהן, ואחיה של ליליאן הלן מונטגיו. הוא התחנך בבית הספר הפרטי קליפטון קולג' בבריסטול, בבית הספר של העיר לונדון (City of London School), בקולג' האוניברסיטאי של לונדון, ובטריניטי קולג' באוניברסיטת קיימברידג'. בעת היותו תלמיד בקיימברידג' התמנה לנשיא הראשון של המועדון הליברלי של אוניברסיטת קיימברידג', ושימש בתפקיד בשנים 1902–1903. כן כיהן כנשיא מועדון הדיונים "איחוד קיימברידג'" (Cambridge Union Society). בעת לימודיו ערך את כתב העת גרנטה יחד עם אוליבר לוקר-למפסון.

בשנת 1915 נישא מונטגיו לוונישיה סטנלי, בת אצולה ואשת חברה בריטית. היא התגיירה לרגל נישואיהם. לזוג נולדה בת יחידה, ג'ודית'.

## דרכו כמדינאי
בשנת 1906 נבחר מונטגיו כחבר הפרלמנט של בריטניה מטעם מחוז הבחירה צ'סטרטון , תפקיד בו שימש עד לשנת 1918, ומאותה שנה ועד לשנת 1922 שימש כנציג מחוז הבחירה קיימברידג'שייר. בין השנים 1910 ועד 1914 הוא שירת כתת-מזכיר המדינה להודו. בשנים 1914–1916 ו-1915–1916 כיהן כמזכיר כלכלי למשרד האוצר וכחבר ממשלת בריטניה בתפקיד הצ'נסלור של דוכסות לנקסטר, בהתאמה. בשנת 1915 הושבע כחבר במועצה המלכותית. בשנת 1916 הוא קודם לתפקיד שר התחמושת (Minister of Munitions), תפקיד שנוצר בעת מלחמת העולם הראשונה. עם הקמת ממשלת דייוויד לויד ג'ורג' הוא נותר מחוץ לממשלה, אולם בשנת 1917 הוא מונה למזכיר המדינה להודו, תפקיד בו החזיק עד התפטרותו בחודש מרץ 1922. בתפקידו כמזכיר המדינה להודו היה אחראי לרפורמות שלטוניות במדינה שהגבירו את יחידות השלטון העצמאי ההודי ונודעו בשם רפורמות מונטגיו–צ'למספורד. רפורמות אלו הובילו לחקיקת חוק ממשלת הודו, 1919, אשר חייב את ממשלת בריטניה למתן מעמד של דומיניון להודו.

מונטגיו עמד בראש משלחת הודו לוועידת השלום בפריז בשנת 1919, שם התנגד לתוכניות לחלוקת טורקיה (כולל שלטון יווני בחבל סמירנה והוצאת הסולטאן מקונסטנטינופול).

## יחסו לציונות
מונטגיו היה היהודי השני ששימש שר בממשלת בריטניה. אולם הוא התנגד באופן נחרץ לציונות, אותה כינה "זן מדיני מזיק", והתנגד להצהרת בלפור משנת 1917, אשר לדעתו הייתה מסמך אנטישמי ואשר את תנאיה הצליח לשנות. במזכר שחיבר לממשלת בריטניה הוא תיאר את השקפתו על הציונות כך:  בן דודו, הרברט סמואל, התנגד לדעותיו של מונטגיו והתמנה לנציב העליון הראשון בזמן המנדט הבריטי על ארץ ישראל.

## לקריאה נוספת
* אדווין מונטגיו: השר היהודי שכמעט הביס את הציונות

## קישורים חיצוניים

* החוגגים והדואגים, נאמן למקור, הספרייה הלאומית
* 
* 
* 
* 

## הערות שוליים

קטגוריה:חברי המועצה המלכותית
קטגוריה:יהודים חברי הפרלמנט של הממלכה המאוחדת
קטגוריה:פוליטיקאים יהודים בריטים
קטגוריה:פוליטיקאים בריטים במלחמת העולם הראשונה
קטגוריה:משפחות סמואל-מונטגיו
קטגוריה:צ'נסלורים של דוכסות לנקסטר
קטגוריה:חברי הפרלמנט של הממלכה המאוחדת (1906–1910)
קטגוריה:חברי הפרלמנט של הממלכה המאוחדת (1910)
קטגוריה:חברי הפרלמנט של הממלכה המאוחדת (1910–1918)
קטגוריה:חברי הפרלמנט של הממלכה המאוחדת (1918–1922)
קטגוריה:מזכירי המדינה לענייני הודו
קטגוריה:אנטי-ציונים יהודים
קטגוריה:בריטים שנולדו ב-1879
קטגוריה:בריטים שנפטרו ב-1924
אתלטיקה באולימפיאדת לוס אנג'לס (1932)

שמאל|150px
שמאל|150px
שמאל|450px|ממוזער|מבט על הספורטאים המשתתפים באולימפיאדה העשירית, באצטדיון האולימפי בלוס אנג'לס, בטקס הפתיחה של המשחקים האולימפיים

**[[אולימפיאדת לוס אנג'לס (1932)]]** נערכה בלוס אנג'לס, קליפורניה, ארצות הברית. תחרויות האתלטיקה נערכו בין 31 ביולי לבין 7 באוגוסט 1932. נערכו 29 תחרויות באתלטיקה במשחקים אלו (6 לנשים ו-23 לגברים), בהשתתפות 386 משתתפים (54 נשים ו-332 גברים) מ-34 מדינות.
## אירועים בולטים
נבחרת ארצות הברית () באתלטיקה זכתה ב-16 מדליות זהב מתוך 29 מדליות זהב אפשריות.

### האתלטיות הבולטות
* בייב דידריקסון () שזכתה ב-3 מדליות מהן 2 זהב, בהטלת כידון וריצת 80 מטר משוכות.
* סטניסלווה וואלסייביץ' () שזכתה במדליית שזהב בריצת 100 מטר, לאחר מותה בשנת 1980 התברר שהיא אינטרסקס.
* ליליאן קופלנד יהודיה אמריקאית () שזכתה במדליית זהב בזריקת דיסקוס.

### האתלטים הבולטים
* אדי טולן () שזכה בשתי מדליות זהב בריצת 100 מטר ובריצת 200 מטר
* ביל קאר () שזכה בשתי מדליות זהב, בריצת 400 מטר ובריצת שליחים 4x400 מטר
* פאט או'קלהאן () הגן על תוארו ביידוי פטיש.
* "האחים יארווינן" () זכו בשתי מדליות. מאטי זכה במדליית זהב בהטלת כידון ואקילס זכה במדליית כסף בקרב עשר.


תמונה:Matti Järvinen.jpg|מאטי יארווינן מנצח הטלת כידון באולימפיאדת לוס אנג'לס 1932


## טבלת המדליות

## הזוכים במדליות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

• אף על פי שתוצאתו של בוב טיסדל הייתה מהירה משיא העולם היא לא נחשבה לשיא עולם מאחר שהוא נגע במשוכה האחרונה וזה היה לא חוקי באותה עת. שיא העולם ניתן איפה לגלן הרדין.

••השופטים שכחו לצלצל בפעמון לקראת ההקפה האחרונה והרצים רצו הקפה נוספת ובכך נמנע מוולמרי איזו-הולו הפיני לשבור שיא עולם.

•••בקרב 10, חלוקת המדליות נעשתה לפי שיטת ניקוד משנת 1912. התוצאות בסוגריים זהו עדכון הניקוד משנת 1985.

## קישורים חיצוניים

* אתלטיקה באולימפיאדת לוס אג'לס (1932), באתר סימוכין ספורט אולימפי

*
1932
קטגוריה:ענפי ספורט באולימפיאדת לוס אנג'לס (1932)
קטגוריה:1932 בספורט
קטגוריה:ארצות הברית: תחרויות אתלטיקה
ג'רלד בלפור

**ג'רלד ויליאם בלפור, הרוזן השני מבלפור** (באנגלית: **Gerald William Balfour, 2nd Earl of Balfour**; 9 באפריל 1853 – 14 בינואר 1945) היה מדינאי בריטי מהמפלגה השמרנית.
## ביוגרפיה
בלפור היה בנם של ג'יימס מייטלנד בלפור ואשתו ליידי בלאנש. אחיו הבכור היה ארתור ג'יימס בלפור, לימים ראש ממשלת בריטניה. בלפור למד בצעירותו באיטון קולג' ובטריניטי קולג' קיימברידג'.

בלפור היה חבר הפרלמנט הבריטי מטעם המפלגה השמרנית מ-1885. מ-1895 כיהן כמזכיר האחראי על אירלנד, ב-1900 עבר לתפקיד נשיא מועצת המסחר, וב-1905 היה נשיא המועצה האחראית על הממשל המקומי וגם מונה למועצה המלכותית. ב-1906 פרש מהפרלמנט, וכיהן במספר תפקידים, בהם יושב ראש ועדת קיימברידג' באוניברסיטאות קיימברידג' ואוקספורד. קיבל תואר דוקטור לשם כבוד במשפטים מטעם אוניברסיטת קיימברידג'. ב-1930 קיבל את התואר "הדוכס השני מבלפור" לאחר מות אחיו ארתור.

נישא ב-1887 לבטי בולוור-לייטון, ונולדו להם שישה ילדים, בהם איב בלפור, מחלוצות תנועת החקלאות האורגנית בבריטניה.

## קישורים חיצוניים

* 

קטגוריה:חברי המפלגה השמרנית (הממלכה המאוחדת)
גראלד
קטגוריה:מקבלי תואר דוקטור לשם כבוד מאוניברסיטת קיימברידג'
קטגוריה:חברי הפרלמנט של הממלכה המאוחדת (1885–1886)
קטגוריה:חברי הפרלמנט של הממלכה המאוחדת (1886–1892)
קטגוריה:חברי הפרלמנט של הממלכה המאוחדת (1892–1895)
קטגוריה:חברי הפרלמנט של הממלכה המאוחדת (1895–1900)
קטגוריה:חברי הפרלמנט של הממלכה המאוחדת (1900–1906)
קטגוריה:חברי בית הלורדים הבריטי
קטגוריה:חברי המועצה המלכותית
קטגוריה:בריטים שנולדו ב-1853
קטגוריה:בריטים שנפטרו ב-1945
ג'יי סי אר ליקלידר

**ג'וסף קארל רובנט ליקלידר** (באנגלית: **Joseph Carl Robnett Licklider**, 11 במרץ 1915 - 26 ביוני 1990), שנודע בשם "גיי סי אר" או "ליק", היה מדען מחשב אמריקאי הנחשב לאחת הדמויות החשובות ביותר במדעי המחשב בפרט ובהיסטוריה של המחשוב בכלל.

ידוע בעיקר בכך שהיה בין הראשונים שחזה ופיתח את המחשוב האינטראקטיבי והיה הראשון שהגה את הרעיון של קישור בין מחשבים שונים. הוא הקים ועמד בראש המשרד לטכניקות עיבוד נתונים (IPTO) של DARPA, ודרכו הקים קהילת חוקרים והזרים תקציבים למחקר שהוביל לפיתוח ממשק המשתמש הגרפי ו-ARPANET, רשת מיתוג המנות הראשונה, ממנה התפתחה רשת האינטרנט.

## ביוגרפיה
ליקליידר נולד ב-11 במרץ 1915 בסנט לואיס, מיזורי שבארצות הברית. הוא היה הילד היחיד של ג'וזף פארון ליקליידר, כומר בפטיסטי, ומרגרט רובנט ליקליידר. הוא הראה כישרון מוקדם בהנדסה כאשר בנה דגמי מטוסים. הוא המשיך עם התחביב שלו של שיפוץ מכוניות במשך כל חייו.

ליקליידר למד באוניברסיטת וושינגטון בסנט לואיס, שם קיבל תואר ראשון בשנת 1937, מתמחה בפיזיקה, מתמטיקה ופסיכולוגיה, ותואר שני בפסיכולוגיה ב-1938. קיבל תואר דוקטור בפסיכואקוסטיקה מאוניברסיטת רוצ'סטר ב-1942, ועבד במעבדה לפסיכולוגיה של המוזיקה באוניברסיטת הרווארד מ-1943 עד 1950.

התחיל להתעניין בטכנולוגית מידע, ועבר להמכון הטכנולוגי של מסצ'וסטס (MIT) ב-1950 בתור פרופסור עמית, שם שירת בוועדה שהקימה את מעבדת לינקולן (מעבדת לינקולן של MIT) והקימה תוכנית פסיכולוגיה לתלמידי הנדסה.

ב-1957 קיבל את פרס פרנקלין וי. טיילור מהחברה של מהנדסים פסיכולוגים. ב-1958 נבחר לנשיא ההתאחדות האקוסטית של אמריקה, וב-1960 קיבל את פרס חבר העמים לשירות מכובד.

ב-1957 מונה לסגן נשיא בבולט ברבנק וניומן, בע"מ, שם קנה את המחשב המיוצר הראשון PDP-1 וערך את ההדגמה הפומבית הראשונה של ריבוי משימות.

באוקטובר 1962, ליקליידר מונה לראש המשרד לטכניקות של עיבוד מידע (IPTO) בARPA, הסוכנות למחקר מתקדם של משרד ההגנה האמריקאי. באפריל 1963 שלח תזכיר לעמיתיו שבו הוא ציין את האתגרים הראשוניים שהתגלו בניסיון להקים רשת מחשבים בעלי ריבוי משימות בעידן התוכנה הקיים. לבסוף, היה זה חזונו שהוביל ל-ARPANET, ממנה התפתח האינטרנט של ימינו.

ב-1968 ליקליידר מונה למנהל של פרויקט מאק ב-MIT ופרופסור במחלקה להנדסת אלקטרוניקה. פרויקט מאק (Multi Access Computer ) הפיק את המחשב הראשון בעל מערכת ריבוי משימות CTTS, ואחד מהראשונים בעל התקנה און ליין עם הפיתוח של מערכת Multics, עבודה שהתחילה כבר ב-1964. מולטיקס סיפקה את ההשראה לכמה אלמנטים ממערכת ההפעלה Unix שפותחה במעבדות בל על ידי קן תומפסון ודניס ריצ'י ב-1970.

ליקליידר פרש וקיבל פרופסור אמריטוס ב-1985. נפטר ב-1990 בארלינגטון שבמסצ'וסטס.

## קישורים חיצוניים

* ג'יי סי אר ליקלידר והרשת האוניברסלית , באתר ליבינג אינטרנט
* ג'יי סי אר ליקלידר, באתר Ibiblio
* 
* 
* 

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:מדעני מחשב אמריקאים
קטגוריה:בוגרי אוניברסיטת וושינגטון בסנט לואיס
קטגוריה:בעלי תואר דוקטור מאוניברסיטת רוצ'סטר
קטגוריה:סגל המכון הטכנולוגי של מסצ'וסטס
קטגוריה:חלוצי האינטרנט
קטגוריה:חלוצי המחשוב
קטגוריה:אמריקאים שנולדו ב-1915
קטגוריה:אמריקאים שנפטרו ב-1990
מחלקת הביטחון האדמיניסטרטיבי של קולומביה

**מחלקת הביטחון האדמיניסטרטיבי**, או **המחלקה האדמיניסטרטיבית לביטחון** (בספרדית: **Departamento Administrativo de Seguridad, DAS**) הייתה שירות הביטחון של קולומביה האחראי לביטחון פנים, לסיכול ריגול וללוחמה בסמים בתוככי קולומביה.

הארגון הוקם ב-18 ביולי 1960 ופורק ב-1 בנובמבר 2011 לאחר סדרת שערוריות של ציתות לבכירי המדינאים במדינה. בשיאו הארגון העסיק כ-6,800 איש.

## יעדים ומטרות
מבין יעדי הארגון היו:
* האחריות לאכיפת חוקי ההגירה, ביצוע חקירות פליליות כאשר המשטרה הלאומית של קולומביה נכשלת בכך;
* איסוף מודיעין אסטרטגי;
* הגדרת המדיניות הממשלתית בנושאי ביטחון ומודיעין;
* איסוף מודיעין חיצוני ופנימי למניעת פיגועי טרור וסיכולם;
* אבטחת הנשיא ובני משפחתו, אבטחת שרים וראשי גופי ממשל לאומיים;
* סיכול ריגול וחתרנות;
* שיתוף פעולה בינלאומי בנושאי מודיעין וביטחון;
* הנפקת תעודות יושר לאזרחים שנדרשים לכך עבור עבודתם.

## ראשי הארגון

* חורחה נוגרה (2002-2005)
* מריה דל פילאר הורטאדו
* פליפה מוניוס גומס (2009-2011)

## קישורים חיצוניים

* 
## הערות שוליים

קטגוריה:קולומביה: צבא וביטחון
קטגוריה:ארגוני אכיפת חוק
קטגוריה:ארגוני מאבק בסמים
יואב בן דב (פילוסוף מדע)

**יואב בן-דב** (6 במרץ 1957 - 7 בדצמבר 2016) היה פילוסוף של המדע ומומחה לקלפי טארוט.

## ביוגרפיה
יואב בן-דב נולד בשנת 1957 בתל אביב לאילנה ויצחק בן דב, וגדל באתיופיה וברמת השרון. שירת בצה"ל (1974–1977) כמפקד טנק וסמל מבצעים. למד לתואר ראשון בפיזיקה ותואר שני בהיסטוריה ופילוסופיה של המדע באוניברסיטת תל אביב בהנחיית פרופ' יובל נאמן, וקיבל תואר דוקטור באפיסטמולוגיה והיסטוריה של המדע מאוניברסיטת פריז בשנת 1988 על תזה בתחום הפילוסופיה של תורת הקוונטים. משנת 1979, החזיק בתעודה מהפקולטה ללימודים אסטרולוגיים בלונדון. במקביל למד קריאה בקלפי טארוט ופסיכומאגיה בהדרכת אלחנדרו חודורובסקי בפריז.

בין השנים 1989–2006 שימש כחוקר ומורה מן החוץ במכון להיסטוריה ופילוסופיה של המדעים והרעיונות ע"ש כהן באוניברסיטת תל אביב, ובחוג לחינוך באותה אוניברסיטה וכפרופסור אד הונורם במחלקה לפיזיקה של אוניברסיטת דל וייה בקאלי, קולומביה. כמו כן היה מורה לפיזיקה בבית הספר התיכון ע"ש רוטברג ברמת השרון, עורך מדעי של כתב העת "גלילאו" למדע פופולרי ושל אנציקלופדיה "אביב חדש", סופר ומנחה של סדרת תוכניות "אסכולה" בטלוויזיה החינוכית על תרבות דיגיטלית, ועד מומחה בבית המשפט בענייני תרבות הטראנס ואסטרולוגיה.

בין השנים 2008–2011 יצר את חפיסת קלפי הטארוט CBD של מרסיי, המשחזרת את חפיסת הטארוט התקנית של ניקולה קונוור מהמאה ה-18.

בן דב נפטר ב-7 בדצמבר 2016 מדום לב, ונקבר בבית הקברות מורשה ברמת השרון. השאיר אחריו שני ילדים.

## ספריו
* **קריאה בקלפים**, כתר הוצאה לאור (1982) - ספר הטארוט הראשון בעברית
***פיזיקה - תורות ומושגים**, אוניברסיטה משודרת (1991)
***תורת הקוונטים: מציאות ומסתורין**, סדרת מה?דע!, הוצאת דביר (1997)
***טארוט - הקריאה הפתוחה**, הוצאת פראג (2015)

***Invitation à la physique, Le Seuil - points sciences**, Paris 1995. Also in Portuguese: Jorge Zahar, Rio de Janeiro 1996, and Spanish: Andres Bello, Santiago de Chile 1999
***La Complementariedad: una Filosofía para el siglo XXI**, Jairo Roldán Ch., Yoav Ben-Dov y Germán Guerrero P., Programa Editorial, Universidad del Valle, Cali, Colombia 2006


## קישורים חיצוניים

* ענת דולב מראיינת את ד"ר יואב בן-דב בתוכנית "המועדון" (הטלוויזיה החינוכית הישראלית, פברואר 2009) על קלפי טארוט, מדע, פילוסופיה והחיים
* ריאיון עם ד"ר יואב בן דב, טיים אאוט סטודנטים, סתיו 2008
* 
* עפר עציון מראיין את יואב בן-דב ברדיו קול יזרעאל. התוכנית שודרה ב-18 באוקטובר 2015
* 
* ממוזער|1x1px
* 

## הערות שוליים

קטגוריה:בוגרי אוניברסיטת תל אביב
קטגוריה:פילוסופים ישראלים
קטגוריה:פילוסופים של המדע
+
קטגוריה:מיסטיקה
קטגוריה:אישים הקבורים בבית הקברות מורשה
קטגוריה:מחברי ספרי מדע פופולרי
קטגוריה:רמת השרון: אישים
קטגוריה:ישראלים שנולדו ב-1957
קטגוריה:ישראלים שנפטרו ב-2016
דוריאן גריי (סרט, 2009)

**דוריאן גריי** (באנגלית: **Dorian Gray**) הוא סרט קולנוע בריטי מסוגת הדרמה, עיבוד קולנועי לספרו של אוסקר ויילד, תמונתו של דוריאן גריי. הסרט בוים על ידי אוליבר פארקר בכיכובם של בן ברנס כדוריאן גריי וקולין פירת' כידידו הארי.

## צוות השחקנים
* בן ברנס – דוריאן גריי
* קולין פירת' – לורד הנרי ווטון
* בן צ'פלין – בזיל הלווארד
* רייצ'ל הארד-ווד – סיביל ויין
* ג'וני האריס – ג'ים ויין
* רבקה הול – אמילי ווטון
* אמיליה פוקס – ליידי ויקטוריה ווטון
* פיונה שו – אגאתה
* מרים ד'אבו – גלדיס
* קרוליין גודול – ליידי ראדלי
* מייקל קולקין – לורד ראדלי
* פיפ טורנס – ויקטור
* ג'ו וודקוק – סיליה ראדלי
* מקס איירונס – לוסיוס
* דאגלס הנשל – אלן קמפבל

## קישורים חיצוניים

## הערות שוליים

קטגוריה:סרטי 2009
קטגוריה:סרטי אימה מ-2009
קטגוריה:סרטים המבוססים על "תמונתו של דוריאן גריי"
קטגוריה:סרטים בריטיים
קטגוריה:סרטי דרמה
קטגוריה:סרטי אוליבר פארקר
The Way I Are

**The Way I Are** הוא שיר של המוזיקאי, טימבלנד ומשתתפים בו זמרת הריתם אנד בלוז, קרי הילסון והראפר D.O.E.. השיר יצא כסינגל השני מתוך אלבומו השני, Shock Value, ב-18 במאי 2007.

השיר מסמפל את השיר Push it של ההרכב, Salt-n-Pepa. הוא הופץ בחברת התקליטים אינטרסקופ וזכה להצלחה רבה במצעדים רבים ברחבי העולם.

## מצעדים ודירוגים

## קישורים חיצוניים

## הערות שוליים

קטגוריה:שירי טימבלנד
קטגוריה:שירי קרי הילסון
קטגוריה:שירים באנגלית
קטגוריה:שירים שנכתבו על ידי טימבלנד
קטגוריה:שירים שנכתבו על ידי קרי הילסון
קטגוריה:וידאו קליפים שבוימו על ידי שיין דרייק
קטגוריה:שירים על מיניות
קטגוריה:שירי אלקטרופופ
קטגוריה:זוכי פרס בחירת הנוער: שירים
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אינטרסקופ רקורדס
הפינגווין

**הפינגווין** (באנגלית: **The Penguin**) הוא דמות בדיונית של נבל-על המופיע בחוברות הקומיקס באטמן ביקום DC קומיקס. הדמות הופיעה לראשונה בחוברת *[[קומיקס בלשים|Detective Comics #58]]* מדצמבר 1941 והיא נוצרה על ידי הכותב ביל פינגר והמאייר בוב קיין. הפינגווין הוא אחד מאויביו הוותיקים והעיקשים ביותר של באטמן. 

הפינגווין הוא האלטר אגו של **אוסוולד צ'סטרפילד קובלפוט השלישי**, אדם נמוך קומה ועב כרס, שנודע בשל חיבתו לציפורים ולמטריות המשוכללות שברשותו, שלעיתים משמשות ככלי נשק. קובלפוט הוא מאפיונר וגנב, שמחשיב את עצמו ל"ג'נטלמן הפשע". מועדון הלילה שלו, "הקרחון", משמש כיסוי לפעילות עבריינית וכמקור מידע לפעילות העולם התחתון לבאטמן. לדבריו של קיין, הדמות קיבלה השראה ממותג לשעבר של חברת הסיגריות קול, שהיה פינגווין עם כובע ומקל הליכה. לדבריו של פינגר, מראהו המחויט של קובלפוט הוא כשל פינגווין קיסרי.

דמותו של הפינגווין מדורגת במקום 51 ברשימת מאה נבלי-העל הגדולים של כל הזמנים, לפי אתר IGN. את דמותו גילם בסדרת הקאמפ של שנות ה-60 השחקן ברג'ס מרדית' ובסרט הלייב אקשן "באטמן חוזר" השחקן דני דה ויטו. את דמותו הצעירה של הפינגווין בסדרת הטלוויזיה "גותהאם" מגלם השחקן רובין לורד טיילור. את דמותו בסרט הלייב אקשן "באטמן" ובמיני-סדרה "הפינגווין" מגלם השחקן קולין פארל.

## קישורים חיצוניים

* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## הערות שוליים

קטגוריה:באטמן: דמויות
קטגוריה:נבלי-על ב-DC קומיקס
מיסטר פריז

**מיסטר פריז** (באנגלית: **Mr. Freeze**) הוא דמות בדיונית של נבל-על המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת *Batman #121* מפברואר 1959 והיא נוצרה על ידי בוב קיין, דייוויד ווד ושלדון מולדוף.

מיסטר פריז הוא האלטר אגו של דוקטור ויקטור פריז, מדען שנפגע לאחר שניסה לרפא את אשתו ממחלה סופנית ולהקפיא אותה בהקפאה קריוגנית עד למציאת תרופה, וחייב ללבוש שלד חיצוני ששומר על טמפרטורת גופו מתחת לאפס כדי לשרוד. פריז מבסס את פשעיו על יסוד הקרח, כולל שימוש ברובה קרח שמקפיא את אויביו.

דמותו של מיסטר פריז מדורגת במקום 67 ברשימת מאה נבלי-העל הגדולים של כל הזמנים, לפי אתר IGN. את דמותו גילמו בסדרת הקאמפ משנות ה-60 השחקנים אוטו פרמינגר, אלי וולך וג'ורג' סנדרס, ובסרט הלייב אקשן "באטמן ורובין" השחקן ארנולד שוורצנגר. את דמותו של ויקטור פריז גילם בסדרת הלייב אקשן "גותהאם" השחקן נייתן דארו.

## קישורים חיצוניים

* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## הערות שוליים

קטגוריה:באטמן: דמויות
קטגוריה:נבלי-על ב-DC קומיקס
שנג'ואו 9

**שנג'ואו 9** (בסינית מפושטת: **神舟**; בפין-יין: shénzhōu) היא חללית סינית ששוגרה לחלל על מנת להתחבר לטיאנגונג 1, המדגים הטכנולוגי של תחנת החלל הסינית. משימת שנג'ואו 9 נמשכה 13 יום, והשיגור התקיים ב-16 ביוני 2012. העגינה לטיאנגונג, שהתבצעה באופן אוטומטי, התקיימה ב-18 ביוני 2012.
זו המשימה המאוישת הראשונה שנשאה צוות אל טיאנגונג-1, לאחר המשימה הבלתי מאוישת - שנג'ואו 8.

השיגור בוצע ממרכז שיגור הלוויינים ג'יוצ'ו'אן בעזרת משגר מדגם "לונג מארץ' 2F". נחיתה בוצע כמתוכנן באזור מונגוליה הפנימית.

## צוות המשימה
לראשונה בתוכנית החלל המאוישת של סין, טס לחלל טיקונאוט שזו לו הטיסה השנייה לחלל - ג'ינג האיפנג, שטס לחלל במשימת שנג'ואו 7, אליו צוותו ליו וואנג וליו יאנג - טייסת החלל הראשונה של סין.

## חידושים ביחס למשימות חלל קודמות
גולת הכותרת של משימת שנג'ואו 9 הייתה מפגש עם תחנת החלל הקטנה טיאנגונג 1. בנוסף, משך המשימה הוא הארוך ביותר עד כה בתוכנית החלל המאוישת של סין, 13 יום. ביחידה המסלולית של החללית שנג'ואו הותקן פתח עגינה המאפשר היצמדות אל טיאנגונג 1 ומעבר של צוות בין מכלולי החללית ותחנת החלל. פתח מסוג זה טרם הותקן בחללית שנג'ואו שנשאה צוות לחלל. במהלך המשימה התבצעה עגינה אוטומטית לטיאנגונג 1 שאחריה עברו שני אנשי צוות לטיאנגונג 1 בעוד שהשלישי יישאר בחללית שתהווה גם דרך מילוט במקרה של תקלה. ב-24 ביוני 2012 התבצעה עגינה ידנית על ידי צוות החללית.

## קישורים חיצוניים

* תיאור המשימה

קטגוריה:תוכנית שנג'ואו
קטגוריה:חלליות סיניות
סוני מיוזיק

**סוני מיוזיק** (באנגלית: **Sony Music**) שהייתה ידועה בעבר גם בתור **סוני מיוזיק אנטרטיינמנט** (באנגלית: **Sony Music Entertainment** או **SME**), היא אחת משלוש חברות התקליטים הגדולות בעולם (יחד עם וורנר מיוזיק גרופ ויוניברסל מיוזיק גרופ) ונמצאת בשליטת החטיבה האמריקאית של התאגיד היפני סוני.

בשנת 2025 פורסם כי סוני מיוזיק היא חברת התקליטים הגדולה ביותר ברחבי העולם, עם הכנסה שנתית של 10.3 מיליארד דולרים.

## היסטוריה
באוגוסט 2004, התמזגה סוני עם ברטלסמן מיוזיק גרופ (BMG) הגרמנית, על בסיס 50% שליטה לכל אחת מהחברות וכך נוסדה חברת סוני-BMG.

בדצמבר 2008, מכרה ברטלסמן את חלקה בסוני-BMG לסוני תוך יצירת סוני מיוזיק אנטרטיינמנט. עבור חלקה של ברטלסמן שילמה סוני 1.5 מיליארד דולר. לאחר מכן, עברה BMG לתחום ניהול הזכויות הדיגיטלי. לסוני מיוזיק אנטרטיינמנט חברות תקליטים רבות; בהן: קולומביה רקורדס, אפיק רקורדס ו-RCA רקורדס.

בשנת 2023 פורסם כי סוני מיוזיק אנטרטיינמנט היא חברת התקליטים השנייה הגדולה ביותר ברחבי העולם, עם הכנסה שנתית של 8.86 מיליארד דולרים.

בספטמבר 2025 יוניברסל מיוזיק גרופ וסוני מיוזיק הודיעו על שיתוף פעולה עם מעבדת SoundPatrol במטרה לזהות הפרות זכויות יוצרים במוזיקה שנוצרה על ידי בינה מלאכותית. הצורך בטכנולוגיה זו נובע מהתגברות השימוש במודלים של בינה מלאכותית למוזיקה, שלטענת בעלי הזכויות מתבססים על חומרים מוגנים ללא רשות. נשיא העסקים הדיגיטליים הגלובליים של סוני מיוזיק, דניס קוקר, אמר כי שיתוף הפעולה נועד להבטיח הגנה על האמנים וליצור מערכת בת קיימא והוגנת.

## קישורים חיצוניים

* 

## הערות שוליים

קטגוריה:חברות תקליטים
מיוזיק
שנג'ואו 10

**שנג'ואו 10** (בסינית מפושטת: 神舟; בפין-יין: shénzhōu) היא חללית סינית אשר המריאה לחלל על מנת להתחבר לטיאנגונג 1. 

בנובמבר 2012 הוכרז ששיגור המתוכנן יתבצע במאי-יולי 2013. בסוף פברואר 2013 דווח שבניית החללית הסתיימה.

המשימה המריאה ב-11 ביוני 2013 והתחברה לטיאנגונג 1 ב-13 ביוני 2013. בצוות המשימה חברים שני גברים ואישה אחת. משימה זו היא משימת העגינה השלישית לטיאנגונג 1. ב-26 ביוני 2013 חזרו הטייקונאוטים לכדור הארץ.

במהלך שהייה בתחנת החלל בוצעו מחקרים בתחום רפואה, טכנולוגיה ותחומים נוספים. כמו כן הועברו שיעורי פיזיקה בשידור חי בטלוויזיה הסינית. ב-23 ביוני בוצע ניתוק מתחנת החלל, התרחקות מתחנת החלל בכ-140 מ' ועגינה מחדש באופן ידני. ב-25 ביוני בוצע ניתוק מתחנת החלל והחלו הכנות לנחיתה בוצע ב-26 ביוני בשטח מונגוליה הפנימית.

[ממוזער|ימין|איור של שנג'זאו 10 עוגנת בתחנת החלל [טיאנגונג 1]]

## קישורים חיצוניים

* מידע על הטיסה
* 
* 

## הערות שוליים

קטגוריה:תוכנית שנג'ואו
קטגוריה:חלליות סיניות
ריאזאן (כדורסל)

ממוזער|סמל הקבוצה בשנים 2006–2016
**מועדון הכדורסל ריאזאן** (БК Рязань) הוא מועדון כדורסל מקצועני מהעיר ריאזאן המתמודד בסופרליגה הרוסית בכדורסל, ליגת המשנה הרוסית.

הקבוצה הוקמה ב-2006 כיורשת לקבוצת הכדורסל ויטיאז ריאזאן שפורקה. מאז הקמתה הקבוצה מתמודדת בליגת המשנה הרוסית וטרם הצליחה להעפיל לליגה הבכירה. בעונת 2011/12 הקבוצה סיימה במקום ה-3 בליגה, שמהווה להישג הגבוה ביותר של הקבוצה.
## הישגים לפי עונה

## מאמנים נודעים
*  זוראן צבטאנוביץ'
*  דניס טימאקוב

## קישורים חיצוניים
* 

קטגוריה:קבוצות כדורסל רוסיות
כדורסל
אנדריאס קריגר

**אנדריאס קריגר** (בגרמנית: **Andreas Krieger**; נולד בשם: **Heidi Krieger**, ב-20 ביולי 1966) הוא אתלט מזרח גרמניה בעבר, אלוף אירופה בהדיפת כדור ברזל. קריגר נולד כנקבה, וב-1997 עבר ניתוח להתאמה מגדרית.

## ביוגרפיה
אנדריאס קריגר נולד כנקבה בשם היידי קריגר במזרח ברלין שבמזרח גרמניה, והתחרה כאישה (ועל כן כל הזכיות המצוינות מטה היו בתחרויות לנערות/נשים).

### קריירה ספורטיבית
כבר בגיל 16, טרום הניתוח לשינוי מין, החל קריגר לקבל סטרואידים אנבוליים על מנת לשפר את הישגיו בספורט. קריגר קיבל 2600 מיליגרם של סטרואידים רק בשנת 1986, 1000 מיליגרם יותר מהאתלט הקנדי בן ג'ונסון באולימפיאדת סיאול (1988).

באליפות אירופה לנוער באתלטיקה שנערכה בשוויכאט שבאוסטריה בשנת 1983, זכה קריגר בשתי מדליות זהב בהדיפת כדור ברזל בתוצאה של 18.06 מטר ובזריקת דיסקוס בתוצאה של 60.14 מטר. באליפות אירופה באתלטיקה באולם שנערכה בגטבורג, שוודיה בשנת 1984, זכה קריגר במדליית ארד בהדיפת כדור ברזל בתוצאה של 20.18 מטר, אחרי הלנה פיבינגרובה מצ'כוסלובקיה (20.34 מטר) וקלאודיה לוש ממערב גרמניה (20.23 מטר). באליפות אירופה באתלטיקה באולם שנערכה במדריד, ספרד בשנת 1986, הוא זכה במדליית כסף בהדיפת כדור ברזל בתוצאה של 20.21 מטר, אחרי לוש (20,48 מטר) ולפני מיכאלה לוגין מרומניה (19.07 מטר). גם באליפות אירופה באתלטיקה באולם שנערכה בליבן, צרפת בשנת 1987 הוכרז קריגר כמנצח, וזכה במדליית כסף בהדיפת כדור ברזל בתוצאה של 20.02 מטר, אחרי נטליה אחרימנקו מברית המועצות (20.84 מטר) ולפני בת ארצו הייקה הרטוויג (20.00 מטר).

### אלופת אירופה
באליפות אירופה באתלטיקה שנערכה בשטוטגרט, מערב גרמניה בשנת 1986, זכה קריגר, במדליית זהב בהדיפת כדור ברזל בתוצאה של 21.10 מטר, לפני אינס מילר (20.81 מטר), גם היא בת ארצו, ולפני ואחרימנקו (20.68 מטר). באליפות העולם באתלטיקה באולם שנערכה באינדיאנפוליס, אינדיאנה, ארצות הברית בשנת 1987, הוא סיים במקום הרביעי בהדיפת כדור ברזל בתוצאה של 20.00 מטר.

ב-1990 פרש קריגר מספורט תחרותי, עקב כאבים חזקים בשרירים ובמפרקים כתוצאה מאימונים מפרכים והרמה של משקל רב שנתמך על האמרוץ.

## חייו האישיים
הזהות המגדרית של קריגר הייתה ברורה לו ולסובבים אותו. בשנת 1997 עבר קריגר ניתוח להתאמה מגדרית, ושינה את שמו לאנדריאס קריגר. הסטרואידים אותם נטל במשך חלק גדול מחייו גרמו לו לבעיות רפואיות קשות. גם כיום הוא סובל מכאב עז בשרירים ובמפרקים כתוצאה מלקיחת כמות גדולה של סטרואידים.

קריגר נשוי לשחיינית העבר ממזרח גרמניה אוטה קרוזה.

## תוכנית האמרוץ
לאחר איחוד גרמניה נחשפה תוכנית האמרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באמרוץ נרחב. גילוי זה הטיל צל כבד וחשד משמעותי לגבי תקפות הישגיהם של מיינקה וקריגר.

## שיאים אישיים
### אצטדיון
*הדיפת כדור ברזל: 21.10 מטר (1986)
*זריקת דיסקוס: 61.98 מטר
### אולם סגור
*הדיפת כדור ברזל: 20.85 מטר

## ראו גם
*טרנסג'נדריות ואינטרסקסואליות בספורט

## קישורים חיצוניים

* sports123.com

## הערות שוליים

קטגוריה:הודפי כדור ברזל מזרח גרמנים
קטגוריה:אתלטים להט"בים
קטגוריה:אתלטיות להט"ביות
קטגוריה:ספורטאים להט"בים גרמנים
קטגוריה:ספורטאים טרנסג'נדרים
קטגוריה:גרמנים שנולדו ב-1966
משה יהודה פרנקו

הרב **משה יהודה פרנקו** (ה'תקצ"ז, 1837 - א' בטבת ה'תרע"ח, 16 בדצמבר 1917) היה רבו הראשי של האי רודוס והראשון לציון ה-33 בארץ ישראל.

## ביוגרפיה
נולד בתקצ"ז ברודוס לרב יוסף פרנקו. בילדותו למד תורה מפי אביו שהיה מחכמי העיר ובישיבות שונות שבעיר. בבחרותו עבד לפרנסתו כרוכל והסתובב בכפרים הסמוכים. בהמשך פתח חנות קטנה באי.

בשנת ה'תרס"ו התמנה לרב של האי רודוס. עלה לירושלים בשנת ה'תרע"א באותה שנה גם מונה לכהן בתפקיד הראשון לציון. בעקבות מלחמת העולם הראשונה נאלץ בשלב מסוים לעזוב את התפקיד. נפטר בא' טבת ה'תרע"ח.

## קישורים חיצוניים
* משה דוד גאון, "יהודי המזרח בארץ ישראל" חלק ב' עמ' 575
* אותר קברו של משכין השלום בירושלים בין השנים תרע"ב-תרע"ה אתר הר הזיתים

קטגוריה:אנשי העלייה השנייה
קטגוריה:ראשונים לציון
קטגוריה:יהודים הקבורים בהר הזיתים: חלקת הספרדים
קטגוריה:רודוס: רבנים
קטגוריה:ארץ-ישראלים שנולדו ב-1837
קטגוריה:ארץ-ישראלים שנפטרו ב-1917
אהוד קוקיה

**אהוד קוקיה** (נולד ב-4 באפריל 1950) הוא רופא ישראלי, כיהן כמנכ"ל המרכז הרפואי הדסה.

## קורות חיים
אהוד שלום קוקיה נולד ב-1950 בירושלים לבן ציון ושרה קוקיא, נצר למשפחת קוקיה הירושלמית. הוא נקרא שלום על שם סבו שלום קוקיה. 

הוא השלים את לימודי הרפואה באוניברסיטת תל אביב והתמחה בגינקולוגיה במרכז הרפואי שיבא, ובמקביל סיים לימודי תואר שני במנהל מערכות בריאות באוניברסיטת בן-גוריון בנגב. הוא עבד בבית החולים שיבא כרופא בכיר במחלקת נשים ויולדות. לאחר מכן כיהן כמנהל חטיבת הבריאות ומנהל השירותים הרפואיים של מכבי שירותי בריאות. בשנים 2007-2011 שימש מנכ"ל מכבי.

קוקיה שימש מרצה באוניברסיטת תל אביב ובאוניברסיטת בן-גוריון ועמית מחקר באוניברסיטת מרילנד שבארצות הברית. הוא פרסם מאמרים בתחומי האנדוקרינולוגיה, הפריון ומדיניות הבריאות.

קוקיה שימש מפקד מרכז הרפואה של חיל האוויר בדרגת סגן-אלוף. הוא בוגר הקורס לרפואה תעופתית של צי ארצות הברית.

במרץ 2011 נבחר קוקיה על ידי מועצת המנהלים של המרכז הרפואי הדסה למנכ"ל הארגון. הוא נכנס לתפקידו ב-1 בנובמבר 2011 ובינואר 2013 הודיע כי הוא מתפטר מתפקידו.

ב- 2013 מונה פרופ' קוקיה לראש התוכנית לתואר שני (M.A) במנהל מערכות בריאות במכללה האקדמית לישראל, והחל מינואר 2015 הוא מכהן כנשיא המכללה.

## חיים אישיים
נשוי לעירא לבית אפרת ולה שני ילדים. בנו הוא הכדורסלן אורי קוקיה.

## קישורים חיצוניים
* קורות חיים של אהוד קוקיה  באתר המרכז הרפואי הדסה (באנגלית).
* פרופ' אהוד קוקיה נבחר להיות המנכ"ל הבא של הסתדרות מדיצינית הדסה באתר המרכז הרפואי הדסה, 22 במרס 2011.
* 
* 

קטגוריה:בעלי תואר דוקטור לרפואה מאוניברסיטת תל אביב
קטגוריה:גינקולוגים ישראלים
קטגוריה:מנכ"לי מרכז רפואי הדסה
קטגוריה:מנכ"לי מכבי שירותי בריאות
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:סגל אוניברסיטת בן-גוריון בנגב: מדעי הבריאות
קטגוריה:רופאים צבאיים ישראלים
קטגוריה:ישראלים שנולדו ב-1950
מוחמד נוסרתי

**מוחמד נוסרתי** (בפרסית: **محمد نصرتى**; נולד ב-10 בינואר 1981 בכרג') הוא כדורגלן עבר איראני ששיחק בעמדת הבלם.

## קריירה
נוסרתי החל את הקריירה בעונת  במועדון אבומוסלם מהעיר משהד, ששיחק באותה עונה בליגה השנייה. בסיום העונה עבר לקבוצת פאס טהראן מליגת העל האיראנית. הוא שיחק בשורותיה במשך שש עונות, בהן זכתה באליפות אחת (2004). בשנים הבאות הייתה הקריירה שלו יציבה פחות, והוא החליף קבוצה כמעט מדי עונה. בעונת  שיחק בפרספוליס, וזכה עמה באליפות המדינה. בעונה הבאה עבר לא-נסר מליגת העל של איחוד האמירויות הערביות, אחר כך חזר לאיראן, למועדון טרקטור סאזי מהעיר תבריז, אך סיים את העונה בא-נסר. הוא המשיך לעונה נוספת בטרקטור סאזי, וב-2011 שב לפרסופוליס.

בנובמבר 2011 הודיעה פדרציית הכדורגל האיראנית על הרחקתם לצמיתות של נוסרתי ועמיתו לקבוצה שיס רזאי בשל "התנהגות בלתי מוסרית". ההחלטה הגיעה לאחר משחק בין פרספוליס לבין דמאש גילאן, כאשר במהלך חגיגות לאחר הבקעת שער אחז נוסרתי בישבנו של רזאי. על השניים גם הוטל קנס שווה ערך לכ-40 אלף דולרים. מאוחר יותר הודיעו שלטונות איראן, כי השניים גם ייענשו ב-74 מלקות ויישלחו לשני חודשי מאסר.

## בנבחרת
נוסרתי שיחק לראשונה בשורות הנבחרת במשחק מול נבחרת ירדן ב-1 בספטמבר 2002. באותה שנה גם היה שותף לזכייתה של הנבחרת במדליית הזהב במשחקי אסיה. בשלב הבתים של טורניר גביע אסיה שנערך בסין ב-2004 הבקיע שער שוויון מול נבחרת עומאן בתוספת הזמן, שהבטיח את עלייתה של איראן לרבע הגמר. בסופו של דבר סיימה איראן במקום השלישי. כן היה חבר בסגל נבחרת איראן במונדיאל 2006 בגרמניה.

## קישורים חיצוניים

* מוחמד נוסרתי באתר נבחרת איראן בכדורגל 

## הערות שוליים

קטגוריה:בלמי כדורגל איראנים
קטגוריה:כדורגלנים איראנים
קטגוריה:כדורגלני פאס טהראן
קטגוריה:כדורגלני טרקטור
קטגוריה:כדורגלני א-נסר (דובאי)
קטגוריה:כדורגלני נבחרת איראן
קטגוריה:כדורגלני גביע אסיה 2004
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:כדורגלני גביע אסיה 2011
קטגוריה:ספורטאים איראנים באיחוד האמירויות הערביות
קטגוריה:איראנים שנולדו ב-1982
הלתרסס

**הלתרסס** (ביוונית: *Ἁλιθέρσης*) היה נביא מהמיתולוגיה היוונית. הלתרסס מוזכר באודיסיאה השנייה של הומרוס, כאשר שני נשרים עפים באולם בו מכנס טלמאכוס בנו של אודיסאוס את מחזרי אמו, פנלופה ונוזף בהם על חיזורם ועל כך שהם מבזבזים את רכוש אביו. הלתרסס ניבא את הבשורה הרעה שעתידה להיות למחזרים.

קטגוריה:דמויות באודיסאה
יעקב קוראל

הרב **יעקב קוראל** (? - כ"ה בשבט ה'תקע"ח, 1 בפברואר 1818) היה הראשון לציון בירושלים.

## ביוגרפיה
מוצא משפחתו היה כנראה מצפת, אליה עלו עוד בתקופת האר"י.

הרב קוראל היה מרבניה החשובים של ירושלים בתקופתו, וידוע שכיהן כראב"ד בשנת 1810.

היה חבר בבית דינו של הראשון לציון הרב יעקב משה עייאש, ובשנת ה'תקע"ז (1817) מונה אחריו לתפקיד זה.

חיבר ספר בשם "זמרת הארץ" שכנראה אבד עוד בהיותו כתב יד.

נפטר בכ"ה בשבט ה'תקע"ח (1818) ונקבר בבית הקברות היהודי בהר הזיתים.

## קישורים חיצוניים
* משה דוד גאון, "יהודי המזרח בארץ ישראל", חלק ב', עמ' 628

קטגוריה:אנשי היישוב הוותיק ילידי ארץ ישראל
קטגוריה:ראשונים לציון
קטגוריה:יהודים הקבורים בהר הזיתים: חלקת הספרדים
קטגוריה:אבות בתי דין
קטגוריה:אנשי היישוב הוותיק ילידי ארץ ישראל במאה ה-18
קטגוריה:יהודים בארץ ישראל במאה ה-19
ריינג'ר 1

**ריינג'ר 1** (באנגלית: **Ranger 1**) הייתה המשימה הראשונה בתוכנית ריינג'ר של נאס"א. מטרת המשימה הייתה לבחון את הטכנולוגיות והכלים על הלוויין לפני שיגור משימות אל הירח. מטרה משנית הייתה לבצע מחקר חלקיקים ושדות במרחב הבין־פלנטרי. המשימה הצליחה חלקית עקב כשל בשלב האחרון של המשגר בשלב מאוחר במשימה.

## מבנה הגשושית
הגשושית הייתה ריינג'ר בלוק 1 בעלת בסיס משושה ברוחב 1.5 מטרים עליו הורכבו מוטות אלומיניום בצורה חרוטית לגובה 4 מטרים. שני לוחות סולאריים באורך 5.2 מטרים הורכבו על הבסיס ונפרשו לאחר השיגור. אנטנה מתכוונת הורכבה בתחתית הבסיס. הכלים המדעיים ושאר הרכיבים הורכבו על הבסיס ומוטות האלומיניום. הכלים כללו: טלסקופ ליימן־אלפא, מגנטומטר אדי־רובידיום, מנתח אלקטרוסטטי, גלאי חלקיקי אנרגיה לטווח בינוני, שני טלסקופים, תא מיינן לקרינה קוסמית, גלאי אבק קוסמי וסופרי סיניטילציית קרניÎX קוסמיות.

מערכת התקשורת כללה אנטנה לטווח רחוק, אנטנה לטווח בינוי ושני משדרים. האנרגיה החשמלית סופקה באמצעות שני לוחות סולאריים, סוללה במשקל 57 ק"ג ומספר סוללות קטנות על חלק מהכלים. השליטה על הגשושית הושגה באמצעות בקר זמן, חיישני ארץ ושמש ומנועים קטנים. הטמפרטורה נשמרה בצורה פאסיבית באמצעות לוחות זהב, צבע לבן ומשטחי אלומיניום מלוטשים.

## משימה
ריינג'ר 1 תוכננה להיכנס למסלול חנייה ארצי ואז להמשיך למסלול של 60,000 עד 1,100,000 ק"מ סביב כדור הארץ. מטרת המשימה הייתה לבחון מערכות וטכניקות שנדרשו למשימות עתידיות אל הירח.

ב־23 באוגוסט 1961 בשעה 06:02:00 UTC שוגרה ריינג'ר 1 בהצלחה למסלול החנייה המתוכנן אך מנועי השלב אג'ינה B לא פעלו והגשושית לא נכנסה למסלול המתוכנן. כאשר נפרדה הגשושית מהמשגר היא נכנסה למסלול לווייני נמוך וגובה מסלולה החל דועך. הגשושית חדרה לאטמוספירת ב־30 באוגוסט 1961. המשימה הוגדרה כהצלחה חלקית מפני שרבות ממטרות המשימה הושלמו למרות כישלונה המסלולי. חרף ההגדרה לא הושג מידע מדעי רב.

## קישורים חיצוניים

* ריינג'ר 1 במסד הנתונים NSSDC. 

קטגוריה:תוכנית ריינג'ר
אונדריי נפלה

**אונדריי נפלה** (בסלובקית: **Ondrej Nepela**; 22 בינואר 1951 – 2 בפברואר 1989) היה מחליק קרח צ'כוסלובקי שהתחרה בקטגוריית גברים יחידים. היה אלוף אולימפי (סאפורו 1972), 3 פעמים ברציפות אלוף עולם (1971–1973), 5 פעמים ברציפות אלוף אירופה (1969–1973) ו-8 פעמים אלוף צ'כוסלובקיה.

## ביוגרפיה
נפלה נולד בברטיסלאבה, לשעבר צ'כוסלובקיה. הוא החל להחליק בגיל 7 והתאמן בהדרכתה של הילדה מודרה. כבר בגיל 13 הוא השתתף באולימפיאדת אינסברוק (1964) וסיים במקום 22.

### אלוף אירופה
בשנים 1968-1966 זכה נפלה 3 פעמים במדליית ארד באליפות אירופה בהחלקה אמנותית בתחרות לגברים יחידים ובשנים 1973-1969 הוא זכה 5 פעמים במדליית זהב באליפות אירופה.

באולימפיאדת גרנובל (1968) סיים נפלה במקום שמיני בתחרות לגברים יחידים.

### אלוף עולם
בשנים 1970-1969 זכה נפלה פעמיים במדליית כסף באליפות העולם בחלקה אמנותית לגברים יחידים. בשנים 1973-1971 הוא זכה 3 פעמים במדליית זהב באליפות העולם.

### אלוף אולימפי
באולימפיאדת סאפורו (1972) זכה נפלה במדליית זהב בהחלקה אמנותית לגברים יחידים לפני סרגיי צ'טברוחין מברית המועצות ופטריק פרה מצרפת.

באוטוביוגרפיה שכתב טולר קרנסטון, הוא סיפר שהיה בינו לבין נפלה קשר מיני במהלך אליפות העולם שנערכה בברטיסלאבה בשנת 1973. לדבריו, אירוע זה פגע בהישגיו מאחר שהיה בסערת רגשות וסיים רק במקום חמישי, אולם נפלה התעלה וזכה במדליית זהב בניקוד מושלם של 6.0 נק'.

לאחר האליפות פרש נפלה מספורט תחרותי והשתתף במשך כ-13 שנים כסוליסט במופע "חופשה על הקרח". לאחר מכן שימש כמאמן נבחרת גרמניה בהחלקה אמנותית, ובין חניכותיו הייתה קלאודיה לייסטנר אלופת אירופה וסגנית אלופת העולם.

בשנת 1989 נפטר נפלה במנהיים, מערב גרמניה מסיבוכים של מחלת האיידס.

## הנצחה
* בשנת 1993 איגוד ההחלקה הסלובקי ייסד תחרות שנתית על שמו.
* בדצמבר 2000 זכה נפלה בתואר ספורטאי המאה של סלובקיה. את הפרס קיבלה בשמו, המאמנת שלו הילדה מודרה.

## הישגים בולטים

## קישורים חיצוניים

* 

## הערות שוליים

קטגוריה:מחליקים אמנותיים על קרח צ'כוסלובקים
קטגוריה:אלופים אולימפיים: החלקה אמנותית
קטגוריה:אלופי עולם: החלקה אמנותית
קטגוריה:מחליקים אמנותיים על קרח להט"בים
קטגוריה:ספורטאים להט"בים צ'כוסלובקים
קטגוריה:מחליקים אמנותיים על קרח באולימפיאדת אינסברוק (1964)
קטגוריה:מחליקים אמנותיים על קרח באולימפיאדת גרנובל (1968)
קטגוריה:מחליקים אמנותיים על קרח באולימפיאדת סאפורו (1972)
קטגוריה:נפטרים מאיידס
קטגוריה:צ'כים שנולדו ב-1951
קטגוריה:נפטרים ב-1989
פרנסס דה לה טור

**פרנסס דה לה טור** (באנגלית: **Frances de la Tour**; נולדה ב-30 ביולי 1944) היא שחקנית קולנוע, טלוויזיה ותיאטרון בריטית זוכת פרס טוני. התפרסמה בזכות הופעותיה בסרטים "הארי פוטר וגביע האש", "נערי ההיסטוריה" ו"הנבחר".

## ביוגרפיה
דה לה טור נולדה בכפר בובינגדון שבדרום-מזרח אנגליה למוירה ולצ'ארלס דה לה טור. אחיה הוא השחקן אנדי דה לה טור.

למדה בבית הספר "מרכז לדרמה לונדון" (Drama Centre London).

## קריירת משחק
בתחילת דרכה כשחקנית תיאטרון קיבלה דה לה טור שני פרסי תיאטרון על שם לורנס אוליביה.

התפרסמה לראשונה בסיטקום הבריטי "Rising Damp", שבו הופיעה בתפקיד ראשי בתור מנהלת הקולג', מיס רות' ג'ונס. בשנת 1980 שיחקה לצד בוב הוסקינס במיני סדרה הקומית "Flickers".

בשנת 2005 התפרסמה בשובר הקופות "הארי פוטר וגביע האש", בתפקיד מנהלת בית הספר בובאטון מאדאם אולימפה מקסים.
ב-2006 זכתה בפרס טוני על הופעתה במחזה "נערי ההיסטוריה", בתור המורה להיסטוריה, גברת לינטוט. באותה שנה הופיעה בתפקיד גם בעיבוד הקולנועי המצליח והייתה מועמדת לפרס באפט"א.

ב-2010 שיחקה בסרט הפעולה הבדיוני "הנבחר", בפנטזיה התלת-ממדית הכושלת "מפצח האגוזים" והשתתפה בתפקיד קטן בהפקתו הרווחית ביותר של טים ברטון "אליס בארץ הפלאות".

בשנת 2015 שיחקה בסרט הקולנוע "הליידי בקרוואן" (**The Lady in the Van**) לצד השחקנית זוכת פרס אוסקר מגי סמית'. את הסרט ביים ניקולס הייטנר.

## חיים אישיים
לדה לה טור בן ובת מגרושה, השחקן טום קמפינסקי.

## פילמוגרפיה
### קולנוע
* הארי פוטר וגביע האש (2005)
* נערי ההיסטוריה (2006)
* הנבחר (2010)
* אליס בארץ הפלאות (2010)
* הארי פוטר ואוצרות המוות (2010)
* מפצח האגוזים (2010)
* הוגו (2011)
**Private Peaceful* (2012)
* אכזרי (2013)
* סוכנת תחת אש (2015)
* אל תוך היער (2015)
* מר הולמס (2015)
* הליידי בקרוואן (2015)
* דוליטל (2020) - דיבוב
* אנולה הולמס (2021)
* To the Girl I Once Knew (TBA)

### טלוויזיה
* *Cold Lazarus*(1996) - מיני-סדרה
* זרה (2016)
* גבר בחולצה כתומה (2017)
* יריד ההבלים (2018)
* הנסיך (2021) - דיבוב
* Professor T. (2021–הווה)

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:זוכי פרס טוני: שחקניות
קטגוריה:אישים זוכי פרס דרמה דסק
קטגוריה:בריטיות שנולדו ב-1944
קטגוריה:בריטים שנולדו ב-1944
וולגה טבר (כדורגל)

200px|ממוזער|לוגו בעונת 2020/2021.
**וולגה טבר** (ברוסית: **Футбольный клуб «Волга» Тверь**) הוא מועדון כדורגל רוסי מהעיר טבר.

## היסטוריה
### הקמה
המועדון הוקם לראשונה בשנת 1908 כמועדון בחסות חוג רוכבי האופניים, המחליקים וחובבי הספורט של מחוז טבר. ב-1920 בלטה קבוצת MKS (חוג הספורט של מורוזוב) שזכתה באליפויות מחוזיות ופורקה בעקבות מלחמת האזרחים ברוסיה.

### וולגה טבר
לאחר המלחמה הוקמה קבוצת ספרטק קלינין שייצגה את העיר באליפויות ברית המועצות. ב-1957 הקבוצה הוקמה מחדש כמועדון הכדורגל חימיק טבר ושנה לאחר מכן נקראה בשם וולגה טבר. ב-1992 נוסף השם טריון לשם הקבוצה, על שם הספונסרית של הקבוצה ומאז 1995 חזרה לשם וולגה טבר.

הקבוצה שיחקה לאורך כל שנות קיומה בליגה השנייה ורק בעונת 1992 הצליחה להעפיל לליגה הרוסית הראשונה אלא שבסיומה של אותה עונה סיימה במקום ה-18 והאחרון והודחה בחזרה לליגה השנייה. בשנת 2017 פורקה והוקמה מחדש בשם "וולגה 1908" אך פורקה כעבור זמן קצר. בקיץ 2018 הוקמה שוב והייתה מועמדת להתמודד בליגת הכדורגל המקצוענית, אך בשל חוסר בתקציב לא הורשתה להשתתף בליגה השנייה והתמודדה בליגה החובבנית בשם "וולגה טבר" ובהמשך פורקה סופית, בשל חובות שהצטברו.

### תחייה
בסוף 2019 נודע כי בתמיכת מועדון הכדורגל ארסנל טולה תוקם בעיר טבר, אקדמיה לכדורגל לילדים וב-2 באפריל 2020 נודע על ארגון הקבוצה מחדש כקבוצת "טבר", שנועדה לייצג את מחוז טבר במסגרות הכדורגל המקצועניות, בחסות ממשלת המחוז. השם "טבר" נבחר במקום "וולגה טבר", משום שהשימוש בשם וולגה נאסר. ברם, בקיץ 2021 הוחזר שמה ההיסטורי "וולגה טבר".

## בית הספר לכדורגל
בית הספר לכדורגל "וולגה" (ברוסית: СШОР Волга) הוא מועדון נוער של הקבוצה המתמודד בליגה הרוסית השלישית.

## גלריה

קובץ:Volga Tver 1957.png|סמל הקבוצה בתקופה הסובייטית.
קובץ:Logo volga tver.jpg|סמל וולגה טבר.
קובץ:FC Volga 1908.jpg|סמל וולגה 1908.


## הישגים
;וולגה טבר
* אליפות רוסיה הסובייטית בכדורגל: מקום 3 ב-1960
* מחזיקת גביע רוסיה הסובייטית בכדורגל: 1975
* רבע גמר הגביע הרוסי בכדורגל: 2009/10

## קישורים חיצוניים
* 

* ארכיון האתר הרשמי של וולגה טבר

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1957
קטגוריה:קבוצות כדורגל שהוקמו ב-2020
קטגוריה:מחוז טבר
דינמו וולוגדה

**דינמו וולוגדה** (ברוסית: **Динамо Вологда**) הוא מועדון כדורגל רוסי מהעיר וולוגדה. קיים מאז 1926 אם כי רק מ-1966 החל להתחרות באליפות הסובייטית.

הישג השיא של הקבוצה הוא ההעפלה לליגה הרוסית הראשונה – ליגת המשנה הרוסית – בה התמודדה משך שתי עונות בלבד (ב-1992 וב-1993) עד שהודחה בחזרה לליגה השנייה.

ב-2002 וב-2005 סיימה כסגנית אלופת הליגה, אך לא העפילה לליגת המשנה כיוון שרק המקום הראשון מעפיל לליגה הראשונה. בהתאם לתוצאות עונת 2011/12 המועדון ירד ליגה והוא משחק מאז בליגת הכדורגל החובבנית של רוסיה.

## היסטוריה
מועדון הכדורגל דינמו וולוגדה הוקם ב-8 במרץ 1926 ביוזמת גיידוצ'וניוק, איש שירותי הביטחון של העיר וולוגדה שהיה חבר באגודת דינמו.

כבר ב-1927 זכתה הקבוצה בתואר הראשון שלה והייתה לאלופת העיר וולוגדה ועד שנת 1931 ביססה את עצמה כקבוצת הכדורגל הטובה בעיר כשזכתה באליפות שנייה.

בתקופת ברית המועצות הקבוצה המשיכה לשחק באליפות העיר ובליגות הנמוכות של ברית המועצות, אך באותן שנים נודעה גם היריבות המרה שבין קבוצת דינמו וולוגדה לקבוצת ספרטק וולוגדה, שבדומה למקבילותיהן ממוסקבה היו יריבות מושבעות בשל היריבות הכללית שבין אגודות הספורט שניהלו את הקבוצות; דינמו ייצגה את אנשי זרועות הביטחון וספרטק ייצגה את פועלי מפעלי הבשר.

ב-1963 התרחש המשבר החמור ביותר בתולדות הקבוצה, כאשר בשל קשיים פיננסיים רבים התקשתה הקבוצה להמשיך להתקיים ונערכו אף דיונים שבמהלכן הוצע לפרק את הקבוצה, בשל חוסר היכולת הכלכלית לתחזק אותה. רק ברגע האחרון ההחלטה נדחתה ולבסוף נשכחה וראשי הקבוצה המשיכו להילחם בעור שיניהם למען הישרדות הקבוצה.

לאחר התפרקות ברית המועצות הקבוצה שיחקה מספר עונות בודדות בליגת המשנה, וב-1994 הודחה בחזרה לליגה השנייה, כאשר ההדחה יצרה סכסוך עמוק בין שחקני הקבוצה למאמנם. בסיום עונת 2011 ירדה ליגה ומאז משתתפת בתחרויות של ליגת הכדורגל החובבנית של רוסיה. בעונת 2021 זכתה באליפות טבעת הזהב של הליגה השלישית.

## תארים
* אליפות העיר וולוגדה (2): 1927, 1931
* אליפות טבעת הזהב של הליגה השלישית (1): 2021

## קישורים חיצוניים
* 

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1926
קטגוריה:מחוז וולוגדה
קטגוריה:1926 בברית המועצות